


MARIJAMPOLĖS SAVIVALDYBĖS TARYBA


SPRENDIMAS
DĖL VALSTYBINĖS ŽEMĖS NUOMOS MOKESČIO, ŽEMĖS MOKESČIO, NEKILNOJAMOJO TURTO MOKESČIO LENGVATŲ SUTEIKIMO TVARKOS APRAŠO PATVIRTINIMO

2019 m. rugpjūčio 26 d. Nr. 1-222
Marijampolė


Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, 18 straipsnio 1 dalimi, Lietuvos Respublikos nekilnojamojo turto mokesčio įstatymo 7 straipsnio 5 dalimi, Lietuvos Respublikos žemės mokesčio įstatymo 8 straipsnio 3 dalimi, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu ir atsižvelgdama į Mokesčių lengvatų svarstymo komisijos 2019-07-24 protokolą Nr. K-363-(7.3), Marijampolės savivaldybės taryba nusprendžia:
. Patvirtinti Valstybinės žemės nuomos mokesčio, žemės mokesčio, nekilnojamojo turto mokesčio lengvatų suteikimo tvarkos aprašą. 
.  Pripažinti netekusiu galios Marijampolės savivaldybės tarybos 2016 m. gegužės 2 d. sprendimo Nr. 1-150 „Dėl valstybinės žemės nuomos mokesčio, žemės mokesčio, nekilnojamojo turto mokesčio lengvatų suteikimo tvarkos aprašo patvirtinimo“ 1 punktą.
Šis sprendimas per vieną mėnesį nuo paskelbimo dienos gali būti skundžiamas pasirinktinai Lietuvos administracinių ginčų komisijos Kauno apygardos skyriui (adresu: Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (adresu: A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka.



Savivaldybės meras		Povilas Isoda

PATVIRTINTA
Marijampolės savivaldybės tarybos 
2019 m. rugpjūčio 26 d. sprendimu Nr. 1-222





 SKYRIUS


.	Valstybinės žemės nuomos mokesčio, žemės mokesčio, nekilnojamojo turto mokesčio (toliau-Mokesčių) lengvatų suteikimo tvarkos aprašas (toliau – Aprašas) reglamentuoja valstybinės žemės nuomos mokesčio, žemės mokesčio, nekilnojamojo turto mokesčio lengvatų suteikimo, pagal fizinių ir juridinių asmenų pateiktus prašymus, tvarką. 
.	Aprašas parengtas vadovaujantis Lietuvos Respublikos vietos savivaldos įstatymu, Lietuvos Respublikos nekilnojamojo turto mokesčio įstatymu, Lietuvos Respublikos žemės mokesčio įstatymu, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę“, Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“.

 SKYRIUS


.	Mokesčių lengvatos gali būti suteikiamos juridiniams asmenims, jeigu:
.	einamaisiais kalendoriniais metais Marijampolės savivaldybės  teritorijoje:
.	 atliko jiems nuosavybės teise priklausančių pastatų išorės remonto darbus (dažymas, cokolinės dalies tvarkymas, langų keitimas ir kt.):
.	mokesčių lengvatos dydis gali sudaryti iki 30 procentų atliktų pastatų išorės remonto  darbų sumos, bet ne daugiau kaip 50 procentų deklaruotinos mokesčių sumos tų metų, kuriais buvo užbaigti pastatų išorės remonto darbai (išskyrus kultūros paveldo objekte atliktus pastatų išorės remonto darbus);
.	mokesčių lengvatos dydis gali sudaryti iki 50 procentų kultūros paveldo objekte atliktų pagal Lietuvos Respublikos nekilnojamojo kultūros paveldo apsaugos įstatymo reikalavimus pastatų išorės remonto darbų sumos, bet ne daugiau kaip 50 procentų deklaruotinos mokesčių sumos tų metų, kuriais buvo užbaigti pastatų  išorės remonto darbai;
.	lengvata netaikoma mokestiniams subjektams teikiantiems patalpų nuomos paslaugas, kai pajamos iš patalpų nuomos sudaro daugiau kaip 10 procentų visų gaunamų pajamų;
.	lengvata taikoma vienerius metus;
.	atlikti darbai turi būti apmokėti ir pateikti reikalingi finansiniai dokumentai, patirtoms sąnaudoms (išlaidoms) pagrįsti;
. įmonė įsigijo nenaudojamus, apleistus, avarinės būklės pastatus ir/ar statinius nuosavybėn ir atnaujino įsigytą nekilnojamąjį turtą:
. mokesčio lengvatos dydis gali sudaryti iki 30 procentų atliktų pastatų ir/ar statinių atnaujinimo darbų sumos, bet ne daugiau kaip 50 procentų deklaruotinos mokesčių sumos tų metų, kuriais buvo užbaigti pastatų atnaujinimo darbai;
. lengvata netaikoma mokestiniams subjektams teikiantiems patalpų nuomos paslaugas, kai pajamos iš patalpų nuomos sudaro daugiau kaip 10 procentų visų gaunamų pajamų;
. lengvata taikoma vienerius metus;
. atlikti darbai turi būti apmokėti ir pateikti reikalingi finansiniai dokumentai, patirtoms sąnaudoms (išlaidoms) pagrįsti;
.	einamaisiais kalendoriniais metais sukūrė papildomas darbo vietas- mokesčio lengvatos dydis - 1 procentas už kiekvieną darbo vietos procentinį padidėjimą, padidėjimą apvalinant iki artimiausio sveiko skaičiaus, bet ne didesnis kaip 50 procentų deklaruotinos mokesčių sumos. Lengvata taikoma kai visų sukurtų darbo vietų vidutinis darbo užmokestis ne mažesnis kaip Lietuvos statistikos departamento skelbiamas Marijampolės savivaldybėje vidutinis mėnesinis darbo užmokestis;
.	einamaisiais kalendoriniais metais įsteigtoms įmonėms – mokesčio lengvatos dydis iki 50 procentų;
.	Marijampolės savivaldybei priklauso 50 procentų ar didesnė viešosios įstaigos dalininko kapitalo dalis – mokesčio lengvatos dydis iki 100 procentų;
.	bendruomenės, tradicinės religinės bendruomenės, ne pelno siekiančios organizacijos vykdo veiklą kultūros, sporto, sveikatingumo organizavimo srityje, nevyriausybinės organizacijos, veikiančios socialinės paramos srityje - mokesčio lengvatos dydis iki 100 procentų;

 SKYRIUS


.	Mokesčių lengvatos gali būti suteikiamos fiziniams asmenims, jeigu:
.	mokesčio mokėtojui per pastaruosius dvejus kalendorinius metus Savivaldybės taryba nebuvo suteikusi mokesčių lengvatų, jis nenuomoja komercinės paskirties valstybinės žemės ar neturi nuosavybės teise komercinės paskirties žemės, komercinės paskirties nekilnojamojo turto objekto ir atitinka vieną iš žemiau nurodytų kriterijų: 
.	asmens (šeimos) mėnesio pajamos, tenkančios vienam šeimos nariui, per pastaruosius 6 mėnesius iki prašymo pateikimo datos yra mažesnės už 2 valstybės remiamų pajamų dydį - mokesčio lengvatos dydis iki 100 procentų;
.	 mokesčio mokėtojo šeima neteko vieno iš maitintojo - mokesčio lengvatos dydis iki 50 procentų;
.	mokesčio mokėtojo šeimoje yra neįgaliųjų asmenų, kuriems nustatytas 0-40 procentų darbingumo lygis - mokesčio lengvatos dydis iki 50 procentų;
.	daugiavaikė šeima, auginanti tris ir daugiau vaikų iki 18 metų ir vyresnius, besimokančius dieninėse bendrojo lavinimo mokyklose, pagrindinio profesinio mokymo įstaigų, aukštųjų mokyklų dieniniuose skyriuose, bet ne ilgiau kaip jiems sukaks 24 metai - mokesčio lengvatos dydis iki 50 procentų;
.	 fizinis asmuo jam nuosavybės teise priklausančiame kultūros paveldo objekte atliko pastatų išorės remonto darbus (dažymas, cokolinės dalies tvarkymas, langų keitimas ir kt.) pagal Lietuvos Respublikos nekilnojamojo kultūros paveldo apsaugos įstatymo reikalavimus - mokesčių lengvatos dydis gali sudaryti iki 50 procentų kultūros paveldo objekte atliktų pastatų išorės remonto darbų sumos, bet ne daugiau kaip 50 procentų deklaruotinos mokesčių sumos tų metų, kuriais buvo užbaigti pastatų išorės remonto darbai:
.	lengvata netaikoma mokestiniams subjektams teikiantiems patalpų nuomos paslaugas, kai pajamos iš patalpų nuomos sudaro daugiau kaip 10 procentų visų gaunamų pajamų;
.	lengvata taikoma vienerius metus;
.	atlikti darbai turi būti apmokėti ir pateikti reikalingi finansiniai dokumentai, patirtoms sąnaudoms (išlaidoms) pagrįsti;
.	asmuo vykdo komercinę veiklą ir atitinka Aprašo II skyriuje nustatytus kriterijus. 

 SKYRIUS


. Juridiniai ir fiziniai asmenys gali pasinaudoti tik viena iš savivaldybės teikiamų mokesčių lengvatų pagal vieną iš apraše minimų kriterijų. 
. Mokesčių lengvatų svarstymo komisija gali svarstyti ir kitus apraše nenumatytus atvejus dėl lengvatos suteikimo. 
. Mokesčių lengvatų svarstymo komisijos teikimu (apraše numatytais ir nenumatytais atvejais) sprendimą dėl suteikiamos mokesčio lengvatos dydžio priima Savivaldybės taryba.
. Mokesčių lengvatos fiziniams ir juridiniams asmenims neteikiamos, jeigu:
. fizinis, juridinis asmuo turi mokestinių įsiskolinimų valstybės, savivaldybės biudžetams ar valstybinio socialinio draudimo fondui;
. disponuoja apleistu nekilnojamuoju turtu (statiniais, žemės sklypu);
. vykdo kenksmingą aplinkai ūkinę veiklą, žemės sklype auga invaziniai augalai (Sosnovskio barštis). 
. Paaiškėjus, kad asmuo pateikė neteisingus duomenis, kurie nulėmė nepagrįstą sprendimą dėl mokesčio lengvatų suteikimo, Savivaldybės tarybos sprendimu lengvata panaikinama. 
. Mokesčių lengvatos gali būti neteikiamos nesurinkus planuotų biudžeto pajamų. 
. Prašymai dėl mokesčių lengvatų suteikimo gali būti teikiami popierine forma ir elektroniniais ryšiais, pasirašyti subjekto ar jo įgalioto asmens saugiu elektroniniu parašu,  atitinkančiu Lietuvos Respublikos elektroninio parašo įstatymo nustatytus reikalavimus, arba suformuoti elektroninėmis priemonėmis. Kai minėtos procedūros atliekamos per Valstybės informacinių išteklių sąveikumo platformą, naudojami Nekilnojamojo turto registro, Gyventojų ir Juridinių asmenų registro duomenys. Teikiant prašymą elektroninėmis priemonėmis pridedami dokumentai taip pat pateikiami elektroninėje formoje, t.y. tiesiogiai suformuoti elektroninėmis priemonėmis arba pateikiant nuskaitytus originalius dokumentus.
. Prašymai dėl mokesčių lengvatų suteikimo nepriimami svarstyti pasibaigus mokesčių mokėjimo terminams:
. iš valstybinės žemės nuomos mokesčio mokėtojų – po einamojo mokestinio laikotarpio lapkričio 15 dienos;
. iš žemės mokesčio mokėtojų – po einamojo mokestinio laikotarpio lapkričio 15 dienos;
. iš nekilnojamojo turto mokesčio mokėtojų – fizinių asmenų, kuriems nuosavybės teise priklausantis nekilnojamasis turtas (gyvenamosios, sodų, garažų, fermų, šiltnamių, ūkio, pagalbinio ūkio, mokslo, religinės, poilsio paskirties statinių (patalpų), žuvininkystės statinių ir inžinerinių statinių) viršija 220 000 Eur – po einamojo mokestinio laikotarpio gruodžio 15 dienos; kitų asmenų – po kitų kalendorinių metų vasario 15 dienos.

 SKYRIUS


. Aprašas reglamentuoja valstybinės žemės nuomos mokesčio, žemės mokesčio, nekilnojamojo turto mokesčio lengvatų suteikimo tvarką mokesčio objektams, esantiems Marijampolės savivaldybės teritorijoje. 
_____________________

